b"\n_START_ARTICLE_\nStrade Bianche 2015\n_START_SECTION_\nDesenvolupament de la cursa\n_START_PARAGRAPH_\nUna primera escapada va ser la formada per Stefano Pirazzi (Bardiani CSF), Giacomo Berlato i Daniele Colli (Nippo-Vini Fantini), Giuseppe Fonzi (Southeast), Artiom Ovetxkin (RusVelo), David Lozano (Team Novo Nordisk), Juli\xc3\xa1n Arredondo (Trek Factory Racing) i Ilia Koshevoy (Lampre-Merida). Aquesta escapada finalitza amb els atacs dins el gran grup en comen\xc3\xa7ar el tram de pista de Monte Sante Marie, el m\xc3\xa9s llarg de la cursa, i que va donar lloc a la formaci\xc3\xb3 d'un grup capdavanter format per nou ciclistes, entre els quals hi havia els grans favorits a la vict\xc3\xb2ria final: Fabian Cancellara, Zden\xc4\x9bk \xc5\xa0tybar, Alejandro Valverde, Greg Van Avermaet i Peter Sagan. Aquest grup va anar ampliant les difer\xc3\xa8ncies respecte als grups perseguidors. Els diferents atacs en els darrers quil\xc3\xb2metres va dividir el grup en tres petits grups principals. El primer d'aquests inclo\xc3\xafa a Valverde, Van Avermaet i Stybar. Sep Vanmarcke (LottoNL-Jumbo) els perseguia en solitari, i rere seu hi havia un nou grup amb Cancellara, Diego Rosa (Astana) i Daniel Oss (BMC Racing Team)._NEWLINE_En l'ascensi\xc3\xb3 final cap a la Piazza del Campo de Siena Valverde \xc3\xa9s el favorit, en ser el millor escalador dels tres capdavanters. Amb tot, l'esfor\xc3\xa7\xc2\xb4realitzat per mantenir-se al capdavant li pass\xc3\xa0 factura i no pogu\xc3\xa9 respondre a l'atac de Greg Van Avermaet nom\xc3\xa9s comen\xc3\xa7ar aquesta. A roda de  Van Avermaet es col\xc2\xb7loc\xc3\xa0 Stybar i en els darrers metres l'acab\xc3\xa0 superant per guanyar la cursa. Van Avermaet acab\xc3\xa0 segon i Valverde tercer."